Elien Meijer

Elien Meijer (s. 25. tammikuuta 1970 Den Helder) on alankomaalainen soutaja. Hän on saavuttanut olympiahopeaa ja voittanut yhden maailmanmestaruuden.

Meijer osallistui kaksiin olympialaisiin. Atlantassa 1996 hän sijoittui perämiehettömässä kaksikossa kahdeksanneksi. Sydneyssä 2000 hän saavutti kahdeksikossa hopeaa Alankomaiden hävittyä Romanian venekunnalle 2,95 sekunnilla. Indianapolisin maailmanmestaruuskilpailuissa 1994 hän voitti kultaa perämiehettömässä nelosessa ja sijoittui neljänneksi kahdeksikossa. Tampereen MM-kilpailuissa 1995 hän sijoittui perämiehettömässä nelosessa kuudenneksi ja St. Catharinesin MM-kilpailuissa 1999 kahdeksikossa neljänneksi.

Lähteet 

Alankomaalaiset soutajat
Alankomaalaiset olympiamitalistit
Vuonna 1970 syntyneet
Elävät henkilöt